CELEX: 52013PC0647
Language: hu
Date: 2013-09-18
Title: Javaslat AZ EURÓPAI PARLAMENT ÉS A TANÁCS HATÁROZATA a Rugalmassági Eszköz igénybevételéről

|
			
		
		
		52013PC0647
		
			Javaslat AZ EURÓPAI PARLAMENT ÉS A TANÁCS HATÁROZATA a Rugalmassági Eszköz igénybevételéről /* COM/2013/0647 final - 2013/ () */
			
				
		
		
			
			   	INDOKOLÁS
A [2014–2020 közötti időszakra vonatkozó
többéves pénzügyi keretről szóló tanácsi rendelet] lehetővé teszi a
Rugalmassági Eszköz igénybevételét olyan egyértelműen meghatározott
kiadások finanszírozására, amelyek a többéves pénzügyi keret egy vagy több
fejezetéhez rendelt felső korlátok keretében nem lennének
finanszírozhatók.
A [2014–2020 közötti időszakra vonatkozó
többéves pénzügyi keretről szóló tanácsi rendelet 11. pontjával]
összhangban, valamint az 1b. alfejezeten belüli előirányzatok újraelosztására
vonatkozó összes lehetőség vizsgálatát követően, a Bizottság
javasolja a Rugalmassági Eszköz igénybevételét az Európai Unió 2014. évi
általános költségvetésében szereplő források Ciprus számára a strukturális
alapokból előirányzott programok tekintetében történő, az 1b.
alfejezet felső korlátján felül 78 380 000 EUR összeggel való
kiegészítése céljából, a strukturális alapokból Ciprusnak odaítélt források
emelése érdekében.
A Bizottság felhívja a költségvetési hatóság
két ágának figyelmét arra, hogy a határozatot legkésőbb az Európai Unió
2014. évi általános költségvetésének közzétételével egy időben kell
közzétenni az Európai Unió Hivatalos Lapjában.
Javaslat
AZ EURÓPAI PARLAMENT ÉS A TANÁCS
HATÁROZATA
a Rugalmassági Eszköz igénybevételéről
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel [2014–2020 közötti időszakra
vonatkozó többéves pénzügyi keretről szóló tanácsi rendeletre és különösen
annak 11. cikkére]
tekintettel az Európai Bizottság javaslatára,
mivel az 1b. alfejezeten belüli
előirányzatok újraelosztására vonatkozó összes lehetőség vizsgálatát
követően úgy tűnik, hogy szükség van a Rugalmassági Eszköz
igénybevételére az Európai Unió 2014. évi általános költségvetésében
szereplő források Ciprus számára a strukturális alapokból
előirányzott programok tekintetében történő, az 1b. alfejezet
felső korlátján felül 78 380 000 EUR összeggel való
kiegészítése céljából, a strukturális alapokból Ciprusnak 2014. évre odaítélt
források összesen 100 000 000 EUR-ra történő emelése érdekében,
ELFOGADTA EZT A HATÁROZATOT:
1. cikk
Az Európai Unió 2014. évi általános
költségvetésében az 1b. alfejezet kötelezettségvállalási előirányzatai a
Rugalmassági Eszköz igénybevétele révén 78 380 000 EUR-val
nőnek.
Az összeg az 1b. alfejezeten belül strukturális
alapokból Ciprus számára előirányzott programok finanszírozását egészíti
ki.
2. cikk
Ezt a határozatot az Európai Unió Hivatalos
Lapjában ki kell hirdetni.
Kelt Brüsszelben, 
az Európai Parlament részéről                      a
Tanács részéről
az elnök                                                          az
elnök